Ο **Ρομπέρτο Κιάτσιγκ** (γεννήθηκε την 1η Δεκεμβρίου 1974 στο Τσιβιντάλε ντελ Φρίουλι, Ιταλία) είναι Ιταλός επαγγελματίας καλαθοσφαιριστής της Τζέκομ Μενς Σάνα 1871 Σιένα της 3ης Κατηγορίας Ιταλίας (Serie B Basket).

Παίζοντας ως σέντερ, το πιο αξιοσημείωτο επίτευγμά του ήταν το ασημένιο μετάλλιο που κέρδισε η εθνική ομάδα της Ιταλίας, της οποίας ήταν μέλος, στους Θερινούς Ολυμπιακούς Αγώνες του 2004.

Πέρα από τους διεθνείς αγώνες, είχε επίσης μία μακρά συλλογική σταδιοδρομία στην Ιταλία και στο εξωτερικό, κατακτώντας έναν τον τίτλο του Ιταλικού Πρωταθλήματος με την Μοντεπάσκι Σιένα.

Επαγγελματική σταδιοδρομία
--------------------------

Ο Κιάτσιγκ μεγάλωσε στις τάξεις των νέων της Μπενετόν Τρεβίζο, κάνοντας την πρώτη επαγγελματική εμφάνισή του για την ομάδα σε ένα παιχνίδι της πρώτης κατηγορίας (Serie A) στις 6 Φεβρουαρίου 1994, παίζοντας 4 λεπτά. 

Μετά από δανεισμό ενός έτους στην ομάδα της 2ης Κατηγορίας (Serie A2), Φλόορ Πάντοβα, μπήκε στην πρώτη ομάδα.

Ο Ιταλός πήγε στο εξωτερικό το 1996, περνώντας ένα χρόνο με την ΑΕΚ στο Ελληνικό Πρωτάθλημα .

Επιστρέφοντας στην Ιταλία το 1997, υπέγραψε με την Τιμσύστεμ Μπολόνια. Με την ομάδα της Μπολόνια θα κατακτήσει το Κύπελλο Ιταλίας και το Σούπερ Καπ Ιταλίας το 1998. Έμεινε εκεί μέχρι τις αρχές του 1999, ολοκληρώνοντας τη χρονιά με την Ζουκέτι Ρέτζιο Εμίλια .

Στη συνέχεια, ο Κιάτσιγκ πέρασε την περίοδο 1999-2000 με την Ζουκέτι Μοντεκατίνι .

Γίνοντας μέλος της Μοντεπάσκι Σιένα το 2000, πέρασε 6 χρόνια με τον σύλλογο, κερδίζοντας το Κύπελλο Σαπόρτα της FIBA της περιόδου 2001-02 , το Ιταλικό Πρωτάθλημα της περιόδου 2003–04 και ένα άλλο Σούπερ Καπ Ιταλίας το 2004.

Στη συνέχεια πήγε στο Ισπανικό Πρωτάθλημα (Liga ACB) το 2006, με την Παμέσα Βαλένθια. Ωστόσο, έμεινε μόνο μέχρι τον Φεβρουάριο του 2007, ολοκληρώνοντας τη χρονιά με την Παλακανέστρο Βίρτους Ρόμα .

Το 2007, εντάχθηκε στη Λα Φορτέτσα Μπολόνια, αντίπαλος του πρώην συλλόγου Φορτιτούντο. Έμεινε εκεί για δύο χρόνια, κερδίζοντας το EuroChallenge της FIBA της περιόδου 2008–09 .

Στη συνέχεια, ο Κιάτσιγκ μεταγράφηκε στη Σκαφάτι Μπάσκετ το 2009, μένοντας επίσης εκεί δύο χρόνια.

Μετά από άλλον έναν χρόνο στην Παλακανέστρο Ρετζιάνα, εντάχθηκε στην Αντζέλικο Μπιέλα τον Σεπτέμβριο του 2012 

Αποδεσμεύτηκε μετά από περίπου τρεις μήνες, μπαίνοντας στην ερασιτεχνική ομάδα Κοστόνε Σιένα τον Ιανουάριο του 2013. 

Ο Κιάτσιγκ έμεινε μόνο ένα μήνα στην Κοστόνε, υπογράφοντας με τη Φορτιτούντο Αγκριτζέντο τον Φεβρουάριο. 

Την επόμενη χρονιά είχε άλλη μία θητεία με την Σκαφάτι Μπάσκετ.

Το 2014 ο Κιάτσιγκ επέστρεψε στον σύλλογο όπου είχε τις περισσότερες επιτυχίες, την Μενς Σάνα 1871 Σιένα (πρώην Μοντεπάσκι), μέχρι σήμερα στην τρίτη κατηγορία Ιταλίας (Serie B Basket) .

Διεθνής σταδιοδρομία
--------------------

Κάνοντας την διεθνή πρώτη συμμετοχή του με την Ιταλία το 1994, ο Κιάτσιγκ συμμετείχε στη Θερινή Πανεπιστημιάδα του 1997. 

Με την εθνική ομάδα καλαθοσφαίρισης της Ιταλίας, έλαβε μέρος σε μία σειρά από διεθνή τουρνουά, ξεκινώντας από το Παγκόσμιο Πρωτάθλημα της FIBA το 1998. 

Σημείωσε 6,6 πόντους και 3,1 ριμπάουντ, σε σχεδόν 18 λεπτά ανά αγώνα, καθώς η Ιταλία κέρδισε το χρυσό μετάλλιο στο Ευρωπαϊκό Πρωτάθλημα του 1999.  

Στο Ευρωπαϊκό Πρωτάθλημα του 2003, είχε 22,1 πόντους και 14,3 ριμπάουντ, σε περίπου 18 λεπτά, καθώς η Ιταλία πήρε το χάλκινο.  

Ενώ αγωνιζόταν στους Θερινούς Ολυμπιακούς Αγώνες του 2004, στους δεύτερους Θερινούς Ολυμπιακούς Αγώνες όπου συμμετείχε μετά από εκείνους του 2000, συνέβαλε με 16,1 πόντους και 5,1 ριμπάουντ ανά παιχνίδι, στην πορεία της Ιταλίας προς τον τελικό, παίρνοντας το αργυρό μετάλλιο στη διοργάνωση.  

Τα τελευταία παιχνίδια του Κιάτσιγκ με την εθνική ομάδα έγιναν κατά τη διάρκεια του Ευρωπαϊκού Πρωταθλήματος του 2005 .

Διακρίσεις και επιτεύγματα
--------------------------

### Ατομικές

* Premio Reverberi (Oscar del basket) : Καλύτερος Ιταλός παίκτης (2002)

#### Παράσημα

* </img> Τάγμα Αξίας της Ιταλικής Δημοκρατίας 2ης Τάξης / Μεγάλος Αξιωματικός ("Grande Ufficiale"): απονεμήθηκε στις 27 Σεπτεμβρίου 2004 από τον Πρόεδρο Κάρλο Ατσέλιο Τσάμπι .

### Ομαδικές

#### Συλλογικές

* Πρωταθλητής Ιταλίας LBA League : ( 2004 )
* Νικητής Κυπέλλου Σαπόρτα FIBA : ( 2002 )
* Κυπελλούχος Ιταλίας : ( 1998 )
* Νικητής FIBA EuroChallenge : ( 2009 )
* Νικητής Ιταλικού Σούπερ Καπ : ( 1998, 2004 )

#### Εθνική ομάδα ανδρών Ιταλίας

* Θερινοί Ολυμπιακοί Αγώνες Αθήνας 2004 :02 ! Αργυρό</img>02 ! Αργυρό
* Ευρωπαϊκό Πρωτάθλημα 1999 Γαλλία :01 ! Χρυσό</img>01 ! Χρυσό
* Ευρωπαϊκό Πρωτάθλημα 2003 Σουηδία :03 ! Χάλκινο</img>03 ! Χάλκινο

Παραπομπές
----------

1. ↑  «Legabasket Serie A - 4ª Giornata ritorno: Scavolini Pesaro 82 - 79 Benetton Treviso» [Legabasket Serie A - 4th day return:Scavolini Pesaro 82 - 79 Benetton Treviso]. *Lega Basket Serie A* (στα Italian). 6 Φεβρουαρίου 1994. Αρχειοθετήθηκε από το πρωτότυπο στις 17 Ιουνίου 2015. Ανακτήθηκε στις 17 Ιουνίου 2015. CS1 maint: Μη αναγνωρίσιμη γλώσσα (link)
2. ↑  «Domani il saluto al Mine. Si aggrega Chiacig» [Tomorrow a welcome to the Mine. Chiacig joins]. *Pallacanestro Biella* (στα Italian). 15 Σεπτεμβρίου 2012. Αρχειοθετήθηκε από το πρωτότυπο στις 17 Ιουνίου 2015. Ανακτήθηκε στις 17 Ιουνίου 2015. CS1 maint: Μη αναγνωρίσιμη γλώσσα (link)
3. ↑  Rosa, Roberto (26 Ιανουαρίου 2013). «DNB-Roberto Chiacig vestirà la maglia del Costone» [DNB-Roberto Chiacig will wear Costone's jersey]. *Costone Siena* (στα Italian). Ανακτήθηκε στις 17 Ιουνίου 2015. CS1 maint: Μη αναγνωρίσιμη γλώσσα (link)
4. ↑  Schembri, Silvio (26 Φεβρουαρίου 2013). «Roberto Chiacig è un giocatore della Fortitudo Moncada Agrigento» [Roberto Chiacig is Fortitudo Moncada Agrigento player]. *Fortitudo Agrigento* (στα Italian). Αρχειοθετήθηκε από το πρωτότυπο στις 27 Νοεμβρίου 2021. Ανακτήθηκε στις 17 Ιουνίου 2015. CS1 maint: Μη αναγνωρίσιμη γλώσσα (link)
5. 1 2 3 4 5  «Roberto Chiacig» [Roberto Chiacig]. *Federazione Italiana Pallacanestro* (στα Italian). Ανακτήθηκε στις 17 Ιουνίου 2015. CS1 maint: Μη αναγνωρίσιμη γλώσσα (link)
6. 1 2 3 4  «Italy: 14 - Roberto Chiacig». *FIBA*. Αρχειοθετήθηκε από το πρωτότυπο στις 9 Μαρτίου 2016. Ανακτήθηκε στις 17 Ιουνίου 2015.
7. ↑  «Chiacig Sig. Roberto». *Quirinale.it* (στα Italian). Ανακτήθηκε στις 17 Ιουνίου 2015. CS1 maint: Μη αναγνωρίσιμη γλώσσα (link)
8. ↑  «Ciampi nomina cavalieri gli italiani vincitori ad Atene» [Ciampi will knight the Italians victorious at Athens]. *la Repubblica* (στα Italian). Rome. 30 Αυγούστου 2004. Ανακτήθηκε στις 17 Ιουνίου 2015. CS1 maint: Μη αναγνωρίσιμη γλώσσα (link)

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ρομπέρτο Κιάτσιγκ** |

* Προφίλ στην Ιστοσελίδα του Ιταλικού Πρωταθλήματος (Lega Basket Serie A) Αρχειοθετήθηκε 2015-06-17 στο Wayback Machine. Ανακτήθηκε στις 17 Ιουνίου 2015 (στα ιταλικά)
* Προφίλ στην Ιστοσελίδα του Ισπανικού Πρωταθλήματος (Liga ACB) Αρχειοθετήθηκε 2019-04-01 στο Wayback Machine. Ανακτήθηκε στις 17 Ιουνίου 2015 (στα ισπανικά)
* Στατιστικά Ευρωλίγκας Ανακτήθηκε στις 17 Ιουνίου 2015
* Προφίλ FIBA Ευρώπης ανακτήθηκε στις 17 Ιουνίου 2015